Det vrimlede søndag med folk på Aalborgs havnefront. Her blev der solgt ud af alt fra aflagt tøj til specialfremstillede smykker. Smykkedesigner Line Madsen er også taget på loppemarked med nogle af sine kreationer. - Det er vi for at få solgt lidt ud af mine produkter, og for at komme lidt frem til alle de mennesker, der kommer, siger Line Madsen. Der er lidt for enhver smag på loppemarkedets op mod 100 stande, hvor flere af de besøgende har haft heldet med sig. - Der har været mange fine ting og til gode priser, siger Anne Schøberg Petersen. Med en propfyldt markedsplads er loppemarkedet på havnen et godt sted at vise sine ting frem og måske få solgt lidt ud. - Der er utrolig mange mennesker. Nu er vejret også med os i dag, så det gør altid noget, siger Line Madsen.

Opsummering:
Jagten på et godt loppefund er noget, der kan lokke nordjyderne på gaden. Det mærkede man søndag i Aalborg, hvor et stort loppemarked tiltrak masser af besøgende.